สตาร์ เทรค

ละครโทรทัศน์

ละครโทรทัศน์ มีทั้งหมด 7 ชุด โดยแบ่งเป็น "ดิออริจินอลซีรีส์", "ดิแอะนิเมเต็ดซีรีส์", เดอะเน็กซ์เจเนอเรชัน, ดีพสเปซไนน์, เอนเทอร์ไพรซ์ และ ดิสคัฟเวอรี รวมทั้งหมด 755 ตอน ตลอด 32 ฤดูกาลของละครโทรทัศน์

ดิออริจินอลซีรีส์ (1966–1969)

สตาร์ เทรค, หรือในชื่อย่อ "TOS" หรือ ดิออริจินอลซีรีส์ (The Original Series), ได้ออกอากาศครั้งแรกที่ช่อง NBC ประเทศสหรัฐอเมริกาเมื่อวันที่ 8 กันยายน ค.ศ. 1966 โดยเนื้อเรื่องเกี่ยวกับ ภารกิจสำรวจดวงดาวเป็นเวลา 5 ปี ของลูกเรือของยานอวกาศ เอนเทอร์ไพรส์ นำแสดงโดย วิลเลียม แชตเนอร์ เป็น กัปตัน เจมส์ ที. เคิร์ก, เลนนาร์ด นิมอย เป็น สป็อค, ดีฟอเรสต์ เคลลี เป็น ดร. เลนนาร์ด "โบนส์" แม็คคอย, เจมส์ ดูฮาน เป็น มอนท์โกเมอร์รี "สกอตตี" สกอตต์, นิเชลล์ นิโคลส์ เป็น อูฮูรา, จอร์จ ทาเคอิ เป็น ฮิคารุ ซูลู และ วอลเทอร์ โคนิก เป็น พาเวล เชคอฟ
ระหว่างที่ออกอากาศนั้น รายการก็ได้เข้าชิงรางวัล อูโก อยู่หลายครั้งในสาขา ละครโทรทัศน์ยอดเยี่ยม และชนะ 2 ครั้งคือตอน "The Menagerie" และตอน "The City on the Edge of Forever" ซึ่งเขียนบทโดย ฮาร์เลน เอลลิสัน
หลังจากออกอากาศได้ 3 ปี ช่อง NBC ก็ได้ยกเลิกรายการ โดยตอนสุดท้ายออกอากาศเมื่อวันที่ 3 มิถุนายน ค.ศ. 1969

ดิแอะนิเมเต็ดซีรีส์ (1973–1974)

สตาร์ เทรค: ดิแอะนิเมเต็ดซีรีส์ (Star Trek: The Animated Series) หรือในชื่อย่อ "TAS" ผลิตโดย ฟิลเมชัน ออกอากาศ 2 ปี ตั้งแต่ปี ค.ศ. 1973 ถึง ค.ศ. 1974 โดยนักแสดงหลักจาก ดิออริจินอลซีรีส์ ยังคงมาให้เสียงตัวละครเดิม และยังมีนักเขียนบทจาก ดิออริจินอลซีรีส์ มาเขียนบทให้ ดิแอะนิเมเต็ดซีรีส์ ด้วย ได้แก่ ดี. ซี. ฟอนทานา, เดวิด เจอร์รอล์ด และ พอล ชไนเดอร์ 
เนื่องจากเป็นรูปแบบแอนิเมชัน ทำให้สามารถสร้างพื้นที่ต่างดาวและสิ่งมีชีวิต ได้แปลกใหม่มากขึ้น แต่ก็ไม่ได้รับความนิยมมากนัก เนื่องจากใช้ของเก่ามากเกินไปและยังมีข้อผิดพลาดในการเคลื่อนไหวของแอนิเมชัน 
แม้ว่าจะถูกอนุมัติให้ผลิตโดย พาราเมานท์ ผู้ซึ่งเป็นเจ้าของ สตาร์ เทรค หลังจากซื้อมาจาก เดซิลู เมื่อปี 1967 ซึ่ง ยีน ร็อดเดนเบอร์รี มักพูดอยู่เสมอว่า TAS ไม่จัดเป็นเส้นเรื่องหลัก 
TAS เป็นซีรีส์ สตาร์ เทรค แรกที่ชนะรางวัล เอมมี เมื่อวันที่ 15 พฤษภาคม 1975 สตาร์ เทรค TAS ได้นำกลับมาออกอากาศใหม่เป็นเวลาสั้นๆ ทางช่อง Nickelodeon เมื่อช่วงกลางปี 1980 ในช่วงต้นปี 1990 ช่อง Syfy ก็ได้ออกอากาศ TAS เช่นกัน
อีวาน แมคไกวร์ ชื่นชอบรายการนี้และได้นำส่วนประกอบต่างๆของความคิดสร้างสรรค์เป็นแรงบันดาลใจ นำไปใช้ในภาพยนตร์ชุดสั้นของเขา ในชื่อ Piggly Wiggly Hears A Sound แต่ก็ไม่ได้ออกอกาศ 
มีการวางจำหน่ายซีรีส์นี้ในรูปแบบ เลเซอร์ดิส เมื่อช่วงปี 1980 รูปแบบ VHS 11 ชุด เมื่อปี 1989 และ รูปแบบ DVD เมื่อปี 2006

ดีพสเปซไนน์ (1993–1999)

กล่าวถึงการเมืองและสงครามระหว่างดวงดาว บริเวณสถานีอวกาศที่ชื่อ Deep Space 9 มีผู้บัญชาการชื่อเบนจามิน ซิสโก

วอยเอจเจอร์ (1995–2001)

กล่าวถึงการผจญภัยของยานสำรวจ USS Voyager (NCC-74656) ซึ่งมีขนาดเล็กกว่าเอนเทอร์ไพรซ์ มีกัปตันหญิงชื่อแคทรีน เจนเวย์

เอนเทอร์ไพรซ์ (2001–2005)

สตาร์ เทรค: เอนเทอร์ไพรซ์ (Star Trek: Enterprise), หรือชื่อเดิม เอนเทอร์ไพรซ์, เป็นภาคก่อน สตาร์ เทรค ออกอากาศระหว่างวันที่ 26 กันยายน 2001 ถึง 13 พฤษภาคม 2005 เอนเทอร์ไพรซ์ เนื้อเรื่องอยู่ในช่วงปี 2150 90 ปีหลัง ซีฟราม โคเครน เดินทางด้วยความเร็วระดับวาร์ปครั้งแรก และช่วง 10 ปีก่อนก่อตั้งสหพันธรัฐแห่งดวงดาว โดยมีเนื้อเรื่องเกี่ยวกับ การเดินทางของยานอวกาศวาร์ป 5 ลำแรกชื่อ เอนเทอร์ไพรซ์ บัญชาการโดย กัปตัน โจนาธาน อาร์เชอร์ (แสดงโดย สกอตต์ บาคูลา) และ รองกัปตัน ที'พอล (แสดงโดย โจลีน บลาล็อก)

ดิสคัฟเวอรี (2017–ปัจจุบัน)

สตาร์ เทรค: ดิสคัฟเวอรี นั้นดำเนินเรื่องก่อน สตาร์ เทรค: ดิออริจินอลซีรีส์ ประมาณ 10 ปี โดยออกอากาศครั้งแรกเมื่อวันที่ 24 กันยายน ค.ศ. 2017 ที่ สหรัฐอเมริกาและแคนาดา ทางช่อง ซีบีเอส ก่อนจะย้ายไปออกอากาศบน ซีบีเอส ออล แอคเซสส์ ส่วนการออกอากาศนอกสหรัฐอเมริกานั้นจะต้องชมผ่านทาง เน็ตฟลิกซ์ ซึ่งยังเป็นผู้ออกทุนในการสร้างซีรีส์นี้มากที่สุดอีกด้วย

ชอร์ต เทรคส์ (2018–ปัจจุบัน)

สตาร์ เทรค: ชอร์ต เทรคส์ (Star Trek: Short Treks) ประกาศเมื่อเดือนกรกฎาคม ค.ศ. 2018 โดยเป็นเนื้อเรื่องแยกของ สตาร์ เทรค: ดิสคัฟเวอรี โดยฉายระหว่างปี 1 และ ปี 2 ของละครดังกล่าว นอกจากนี้ยังมีตอนที่เป็นแอนิเมชันด้วย โดยจะฉายปี ค.ศ. 2019

พิคาร์ด

พิคาร์ด (Picard) ประกาศเมื่อวันที่ 4 สิงหาคม ค.ศ. 2018 โดย แพทริก สจวต กลับมารับบท ฌอง-ลุค พิคาร์ด จาก สตาร์ เทรค: เดอะเน็กซ์เจเนอเรชัน ซีรีส์ชุดนี้พัฒนาโดย ซีบีเอส ออล แอคเซส โดยจะดำเนินเรื่องหลังเหตุการณ์ใน สตาร์ เทรค: เนเมซิส ยี่สิบปี

โลเวอร์ เดคส์

ซีบีเอสประกาศซีรีส์แอนิเมชันแนวตลกผู้ใหญ่ความยาวครึ่งชั่วโมง สองฤดูกาล เมื่อวันที่ 25 ตุลาคม ค.ศ. 2018 โดยดำเนินเรื่องในยานของสตาร์ฟลีตที่ไม่สำคัญมากและเน้นเรื่องราวของลูกเรือสนับสนุน ซีรีส์นี้สร้างโดย ไมค์ แม็คมาฮาน นักเขียนและผู้อำนวยการสร้าง Rick and Morty